P.S Asa cum am precizat si anterior, acesta este un articol reciclat de pe adevarap.com, realizat in 2012 (sau cel putin asa cred).

Adeva’Interviu – KaTaNa (2012)

Adevarap.com: Salutare!

KaTaNa: Cu respect!

Adevarap.com: Exista o data exacta de lansare a albumului KaTaNa?

No Mo’: Noi am fi preferat undeva in a doua jumatate a lui martie. Din motive ce nu tin de noi, o lansare oficiala cu concert, cel mai devreme posibil e un 22 aprilie.

Adevarap.com: Am ascultat o piesa mai veche, care spunea asa: nu schimb niciun instrumental pentru vreun MC… . V-ati schimbat principiile? Aveti invitati pe material?

No Mo’: Nakata a zis-o. El poate sa explice si in ce circumstante. Invitati pe album sunt, care nu ne-au cerut sa schimbam ceva in instrumental, in strofe sau mai-stiu-eu-ce.

Pana acum, certi sunt Maerry (ex-KST, actualmente la Sangre), Dezea (ex-KaTaNa) pe o piesa care era conceputa cand el inca activa la KaTaNa, DJ Sonia (VeritaSaga, ex-Da Hood), DJ Undoo (Turntable Science) si Reiki (o fata de care sigur veti mai auzi). Mai sunt doua nume de la care asteptam materialul, este vorba de doi DJ-ii.

Nakata: La momentul piesei “09/90” a lui menthoru, ne doream anumite colaborari pe album si am fost intampinati cu o oarecare raceala de catre anumite persoane, ba chiar ni s-a sugerat sa schimbam anumite instrumentale in totalitate sau parti din instrumentale pentru a realiza colaborarea. Am ales sa renuntam la colaboratori. Mergem pe principiul “nu simti instrumentalul, nu-I bai, mergem mai departe”. Am avut si astfel de incercari. Initial ne doream ca pe piesa “Momente si schite” sa apara Jhivago. Am vorbit, isi dorea si el sa colaboram, dar beat-ul nu a fost pe felia lui asa ca am zambit, am baut o bere impreuna si am mers mai departe.

Adevarap.com: Ce s-a intamplat cu DeZeA? O sa aveti colaborari cu el pe album?

No Mo’: Am raspuns mai sus. Piesa cu DeZeA e inregistrata acum 2 ani si jumatate, inainte sa lanseze albumul solo “Replici Seismice”. Nu stiu daca mai activeaza.

Adevarap.com: Cum a pornit KaTaNa cu stilul si sound-ul asta diferit de ce se intampla pe la noi?

menthoru: De la o Silva Neagra si o discutie vizavi de piesa lui Shurik’N, Samourai. Ne-a placut sound-ul cu influente asiatice, videoclipul era o nebunie – mereu mi-am dorit un clip asemanator. In plus eram amandoi mari fani Wu Tang si ne uitam la filme cu chinezi zburatori. A fost o conexiune logica. Asa s-a nascut Ronin si usor-usor Nakata a inceput sa sape in muzica japoneza.

Adevarap.com: menthoru si No Mo’, in trecut, unii dintre cei mai respectati netcee, ce i-a facut sa puna stop acestei forme de exprimare?

No Mo’: Devenise treaba destul de serioasa pe plan de MC. Noi atunci eram foarte activi ca MC, in 2005-2007. Ne-am concentrat pe MC-ing… asta asociindu-se si cu abstinenta aproape concomitenta a mai multor netcee de la vremea aia. A murit pur si simplu… subit.

menthoru: Pentru mine, care eram si administratorul celui mai activ forum de specialitate la momentul de glorie al fenomenului (HH-Inc), schimbarea se simtea in fiecare zi. Cei mai tari oameni din treaba asta dispareau cate unul pana mai ramasese cel mult o mana de oameni cu talent. Viata i-a indepartat pe toti de fenomen. Imi amintesc cu nostalgie de momentele acelea.

Adevarap.com: Vom putea achizitiona albumul inainte de lansare?

No Mo’: Da, va putea fi achizitionat pe CD, treaba asta precedand lansarea cu circa 2-3 saptamani. Vrem ca cei care-l cumpara sa se obisnuiasca(,) cu piesele si sa iasa o lansare frumoasa. Detalii despre pret nu putem da inca. Cert e ca vor putea fi facute si precomenzi undeva spre sfarsitul lui martie, comenzile le primim noi si le transmitem mai departe celui care le va trimite. CD-ul va putea fi achizitionat cu certitudine odata cu lansarea, la locul faptei.

Adevarap.com: (Intrebare pentru No Mo’) De ce exista diferenta asta asa mare intre NoMo’ de la KaTaNa, No Mo’ de pe materialul solo, si No Mo’ ala caterincos din battle-uri?

No Mo’: Battle-urile erau… battle-uri. Eu sunt caterincos in general, c-asa mi-e felul. Dar sunt evenimente in viata, sau perioade mai bine zis… care te scot din normal, te fac sa gandesti putin altfel, te bulverseaza. Si cum noi MC-ii avem obiceiul sa punem in versuri ceea ce ne da peste cap, am scris pentru Pars Atra.

No Mo’ de la KaTaNa e MC-ul normal, fara prea multa caterinca, fara prea multa drama. Versurile pentru piesele KaTaNa curg natural. Scriu despre viata, despre ceea ce traiesc, despre ce ma deranjeaza, ca multi alti MC dealtfel. Chiar daca unora le-ar placea “caterinca” stil battle, nu simt nevoia sa transmit asa ceva. Simt nevoia sa transmit stari, sentimente, sa scriu povesti fantastice sau ce-mi mai debiteaza imaginatia, sa transmit ceea ce simt. Iar battle-uri nu le simti… Ma amuza, dar nu le simt.

Adevarap.com: (Intrebare pentru menthoru) Ce v-a facut sa va inspirati atat in materie de beat-uri cat si in materie de mesaj din cultura japoneza?

menthoru: In materie de beat-uri, sampling, am explicat mai devreme. In ce priveste mesajele si simbolurile folosite in piese, am incercat sa aducem in cultura noastra curenta acele simboluri din cultura japoneze ce credem ca lipsesc din spiritul romanilor acum: onoare, credinta in fortele proprii, lupta pentru un tel, un vis, capacitatea unei introspectii obiective, speranta. As spune ca incercam sa mulam anumite elemente din cultura japoneza pe cea autohtona, sperand sa eliminam mentalitati de tipul “capul plecat sabia nu-l taie”.

Adevarap.com: Cum credeti ca o sa fie primit albumul?

No Mo’: Asta cred ca e cea mai grea intrebare, pe care – crede-ma – mi-o pun si eu destul de des. Problema mare e cine asculta rap de 3-4 ani, probabil nici n-a auzit de KaTaNa.

Aici intampinam o oarecare dificultate. Lumea a cam uitat de KaTaNa si cred ca-i destul de greu sa ajungem la stadiul in care eram in ’05-’07; dar nu imposibil.

Partea buna e ca e un album cum se facea atunci (acum 4-5 ani): beat-uri, lirica, etc. Din punctul asta de vedere, cred ca o sa sune destul de diferit de ce aud eu ca se face acum si va fi bine primit.

menthoru: Cred ca albumul o sa faca ceva valuri. Mai timid la inceput pentru ca inca ne lupta cu recuperarea nivelului de “awareness” pe care-l aveam cu cativa ani in urma, dar cu siguranta valurile se vor accentua in timp. Stiu ce am scos si privind atat subiectiv cat si obiectiv, e un material foarte tare! Si da, stiu, stau prost la capitolul modestie, dar in Romania zilelor noastre, modestul moare de foame nebagat in seama.

Adevarap.com: No Mo’, cum te-ai simtit dupa Dinamo – Steaua din turul sezonului?

No Mo’: Nu m-am simtit in niciun fel. Nu mai sunt microbist deloc. Ma mai uit la cupe europene, dar si-atunci destul de rar. Nu m-ai lezat cu intrebarea asta. Sic!

Adevarap.com: Cum pare rap-ul romanesc? Mai bun sau mai putin bun decat acum 10 ani?

No Mo’: Mie nu-mi pare mai bun. Logic ar fi sa fie mai bun, dar multe trupe care au crescut de-atunci acum nu mai activeaza, iar cele care inca activeaza imi par schimbate.

Nu-mi place chestia asta cu influente techno, drum and bass, dubsteb sau mai stiu eu ce. In schimb, au aparut unii MC noi pentru mine, care fac treaba asa cum imi place mie.

menthoru: Cred ca exista in continuare suficiente elemente bune in rap-ul de azi, iar cea mai frumoasa evolutie am vazut-o in aria beatmakerilor. Au aparut o groaza de producatori talentati in ultimii 4-5 ani, altii mai vechi s-au afirmat usor in perioada asta… Sez, Phane, Havana, Megiddo, ILLusionist. Un lucru excelent intrucat la urmatorul album Nakata are nevoie de o mana de ajutor. Deja Phane ne-a livrat un beat greu de tot, pentru urmatoarea noastra piesa “de brand”, si cand zic “de brand” ma gandesc la piese gen “Sayonara” sau “Hajime”.

Adevarap.com: De ce a intarziat aparitia “Momente si Schite”?

No Mo’: Off… iarasi intrebare grea. Pentru ca atunci la Hades era o ordine, trebuia sa asteptam la rand. Dupa asta, Hades nu prea a mai existat fizic, posibilitatile noastre erau destul de reduse atunci, au aparut si alte chestii personale care ne-au facut sa lasam rap-ul in plan secund. Totusi, am inregistrat mare parte din albumul asta in 2009 (iunie-august), dupa care iarasi a existat o perioada moarta, o “groapa de potential”, ca sa zic asa; timp in care n-am facut nimic cu piesele, nu s-a intamplat nimic. Fiecare a fost cu treburile lui, pentru mine 2010 a fost complet blocat de un examen capital.

menthoru: Ce-a zis No Mo’, sunt de acord!

Nakata: Si eu sunt de acord cu menthoru.

Adevarap.com: Stiind de existenta piesei voastre de copilarie, credeti ca o sa fie principala atractie de pe material sau credeti ca deja au aparut foarte multe piese cu aceasta tema incat lumea e satula?

No Mo’: Eu eram mai sceptic in privinta piesei asteia. Totusi, a fost prima pe tema asta din cate stiu eu, scrisa in 2005 si cantata live tot atunci si in multe alte concerte din perioada care a urmat.

Abordarea e totusi alta decat am auzit in piesele despre copilarie. Parca a noastra e mai “calda”, mai “atingacioasa”. Si cred ca multi o asteapta de mult timp.

menthoru: “Amintiri din copilarie” este una dintre piesele noastre de suflet si va fi cu siguranta una dintre atractiile albumului. Dar mai sunt multe piese de luat in calcul: “Momente si schite”, “Impreuna”, “Cum altfel”. In fine, eu spun ca asta este un album pe care poti lejer si trebuie sa il asculti fara “skip”. Revenind la “Amintiri din copilarie”, e altfel decat orice alta piesa scoasa pe tema asta, si oricate s-ar fi lansat pana acum, asta a fost prima, cea care a deschis poarta altor piese catre aceasta tematica. E a noastra si o iubim. O sa o iubiti si voi.

Adevarap.com: Exista vreo piesa de pe noul album de care sa fiti mai atasati? Daca da, de ce? Daca nu, de ce?

No Mo’: “Amintiti din copilarie”, pentru ca e… e despre ce-am fost noi. Pentru mine inseamna foarte mult piesa “Cioburi”, care e piesa mea solo de pe album, pentru ca desi n-a existat nicio muza la momentul creatiei, exista acum. Muza si-a gasit piesa, si nu invers. Imi mai place mult “Momente si schite” pentru ca si asta e scrisa “mai cu suflet” decat celelalte.

menthoru: Mi-e greu sa aleg dintre “copiii mei”. “Amintiri din copilarie”, “Momente si schite”, “Impreuna”, “Cioburi” (cu toate ca este solo-ul lui No Mo’)… sunt multe piese pe care ne-am lasat sufletul. Un loc aparte il are solo-ul meu, “Purgatoriu”, intrucat este intr-un fel un preview pentru public a evolutiei mele ca MC, ca skill, tematici, sound, fiind o piesa compusa relativ recent.

Adevarap.com: Cu ce e diferit albumul vostru de altele? De ce ar asculta lumea KaTaNa si nu orice altceva?

No Mo’: Pentru ca noi venim acum cu sound-ul ala vechi, original. Pentru ca ne scriem piesele din suflet, iar lumea se regaseste in piesele noastre. E diferit prin lirica in primul rand, apoi prin productie. Ca MC nu m-am vazut exceland niciodata, dar liric imi place de mine (zambesc).

menthoru: Pentru ca reuseste sa atinga. Iti face inima sa bata la 90 BPM. Vei da din cap pe piesele KaTaNa abia dupa ce iti vei acorda ritmul inimii la BPM-ul lor. Punem accent pe mesaj. Am crezut mereu cu desavarsire in “rapul constient” si cat vom activa, asta va fi stindardul nostru!

Adevarap.com: Dupa lansare, ce planuri aveti? Alt album KaTaNa sau iese la lumina Nakata?

No Mo’: Daca ma intrebai acum un an, nu aveam niciun plan. De fapt, planuiam sa termin pentru totdeauna cu asta. Acum s-au schimbat lucrurile. Sper ca albumul asta va prinde, caci astfel vom prinde si noi curaj pentru urmatorul, pentru care am scris deja 4-5 piese (la care avem si negative, desigur). Alt album KaTaNa va urma. Sper ca nu va iesi atat de “delayed” ca “Momente si schite”. Cert e ca versurile suna sensibil diferit, probabil datorita maturizarii noastre, ca oameni si ca MC.

menthoru: Va exista un alt album cu siguranta. Deja s-au scris piese cat pentru un EP. Va ajunge si la stadiul de LP. Cand No Mo’ spune ca versurile suna diferit se refera la o oarecare diferenta in “spectrul cromatic” al mesajelor. Cred ca noul album va ilustra in mare parte starile si momentele prin care am trecut in perioada asta de tacere, dar in stilul nostru, incercand sa-i atingem pe cei ce s-au regasit si ei la un moment dat intr-o stare asemanatoare.

Nakata: Nakata va iesi la lumina probabil inspre sfarsitul verii. Pana atunci voi avea colaborari cu alte trupe si alti MC, pregatind in paralel partea mea de productie pentru viitorul material KaTaNa si un eventual proiect solo menthoru. Deocamdata suntem concentrati pe “Momente si schite”, lansarea si promovarea lui.

Adevarap.com: Din tara, exista MCs / producatori care va atrag atentia?

No Mo’: Mi-au atras atentia in ultima vreme destul de putini (neincluzand MC-ii vechi, da?). I-as numi pe Infinitu'(Chakra 7), Stripes, Clue, Maich, trupa In Extremis, Mario Bros imi place mult (de la Combinatii Letale). Si ca productie… XPL (Constanta) si Cortex (tot de la Combinatii Letale). Poate omit pe cineva, dar in mare astia ar fi.

menthoru: Ca si No Mo’, Stripes, Clue, Chakra7 si In Extremis. Cu In Extremis avem de altfel o legatura destul de stransa. Au existat cateva colaborari intre ei si No Mo’, urmeaza sa ma implic si eu atat ca menthoru cat si ca Nakata alaturi de baieti. Ca producatori, am raspuns mai sus: Sez, Phane, Havana, ILLusionist, Megiddo. Se produce mult si frumos la noi. De DJ ducem lipsa.

Adevarap.com: Un ultim cuvant pentru toti bajetzii de cartier…?!

No Mo’: Ce-am urat mereu treaba asta cu salutarea, mesaj catre fani, baieti de bani-gata… La intrebarea asta cu mesajele, cred ca deja e un cliseu: “Cumparati albumul, veniti la concerte, rapperii o duc greu”.

N-o sa fac asta. Ii indemn pe cei ce ne-au ascultat pe parcurs sa simta piesele, sa le asculte cu bagare de seama, caci se vor regasi in ele. E un album special care merita ascultat macar prin prisma faptului ca are povestea asta speciala a lui: scris prin ’05-’08, inregistrat prin ’09 si lansat in 2012.

menthoru: Ascultati atenti piesele. Incurajati-va prietenii sa le asculte. Veniti la concerte, cumparati albumele sau piesele pe cat va permite buzunarul. Lucrurile frumoase merita sacrificii. Daca respectati curentul asta muzical, nu-l lasati sa moara.

sursa imagine: facebook KaTaNa.